el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el en el en el en el en el el el en el el el el el en el el el el el el en el el el el el en el el el el en el el el en el el
Disclaimer: Αυτά τα previews είναι κείμενα που ανεβάζω στο φόρουμ από το 2017 κάθε αγωνιστική, ώστε να έχουμε ένα thread για να συζητάμε τα τεκταινόμενα κάθε εβδομάδας. Τα παιδιά εκεί θεώρησαν ότι είναι ιδιαίτερα επιτυχημένα, και πρότειναν να ανέβουν εδώ. Με έπεισαν, και τα δίνω και σε εσάς. Το χούμορ μου είναι κάτι που δεν πρόκειται να αλλάξω, οπότε αν σας ενοχλεί, μην το διαβάσετε. Αν και καλό είναι να γελάτε και λίγο με τις ομάδες σας!
Α και μπείτε στο φόρουμ. Ειλικρινά. Χάνετε.
Σήμερα δεν έχει πλάκες. Τουλάχιστον όχι τις καθιερωμένες. Απόψε, έχουμε ματς που κρίνουν seeds, φιναλίστ, συμμετέχοντες στα playoffs, κι αλλάζουν το landscape της λίγκας. Πώς τα λέω έτσι ποιητικά θα μου πείτε; Γυρίζω από Athens Con, είμαι με πόσα χιλιόμετρα στο ντεπόζιτο των ποδιών (πέντε ώρες χθες + πέντε ώρες σήμερα, με ελάχιστο καθισιό), αλλά δε θα έλειπα από αυτό. Καλό μήνα σε όλους, πάρτε τα ποπ κορν σας και την κοακόλα, και φύγαμε.
Ευχαριστώ τον Ποσειδώνα, που θα έλεγε κι ο Μπομπ Σφουγγαράκης, που μας λυπήθηκαν κι έβαλαν αυτό τον αγώνα σε ώρα που μπορούμε να δούμε κι εμείς οι Ευρωπαίοι. Έχουμε κάνει μαύρους κύκλους από τα ξενύχτια και τελειώνει το concealer.
Η Ασταμάτητη Δύναμη συναντά το Ακίνητο Αντικείμενο. Έτσι είχε χαρακτηριστεί μία από τις πιο διάσημες μάχες στην πάλη, μεταξύ του Χάλκ Χόγκαν και του τεράστιου Αντρέ, στη Wrestlemania III, που είχαν δει πάνω από 100.000 θεατές. Κάπως έτσι προβλέπεται να είναι κι αυτή η αναμέτρηση, ανάμεσα στην πιο εκρηκτική επίθεση της λίγκας και την πιο σθεναρή άμυνα. Οι εκπρόσωποι της AFC και NFC σε επίθεση κι άμυνα κοντράρονται, κι εδώ παίζεται ένα ματς που μπορεί να έχει αντίκτυπο σε όλα τα επόμενα.
Σε περίπτωση που χάσουν οι 49ers, και κερδίσουν οι Seahawks το ματς της Δευτέρας, το 1ο seed πηγαίνει στην ομάδα των New Orleans Saints, κι η πρώτη θέση στην NFC West θα πάει στο Σιάτλ, μαζί με το δεύτερο seed.
Σε περίπτωση που χάσουν οι Patriots, μία νίκη για τους Ravens θα τους δώσει το πρώτο seed στην περιφέρεια της AFC.
Κι όλα αυτά χωρίς να συνυπολογίζω τι θα γίνει και στα ματς της NFC North. Σημειώστε ότι σε αυτό το ματς προβλέπονται καταιγίδες, οπότε μπορεί να δούμε ένα αρκετά κοντινό και σωματικό αγώνα. Τα πήρατε τα ποπ κορν σας; Εγώ θα μείνω με τα Ζάναξ.
Αυτόν τον αγώνα βάλτε τον μαζί με το Titans @ Colts γιατί σχετίζονται άμεσα. Η πρωτοπόρος ομάδα της AFC East (κι AFC γενικότερα) συναντά την πρωτοπόρο της AFC South, κι οι δύο τους δεν έχουν, σε καμία περίπτωση, εξασφαλίσει την πρωτιά στην έκαστη division τους. Οι Texans είναι μόλις ένα ματς μακριά από τους Colts αλλά και τους αφηνιασμένους Titans (Ryan Tannehill, πού ήσουν τόσον καιρό;), ενώ οι Patriots βλέπουν μία μεταμορφωμένη ομάδα των Bills να αναπνέει επίσημα στο σβέρκο τους. Κι οι 2 ομάδες αν χάσουν, δεν χάνουν την πρώτη θέση, αλλά θα πρέπει να επιβιώσουν μέχρι το τέλος. Αναλυτικά:
Οι Texans έχουν παίξει και τα δύο ματς με τους Colts, έχουν κερδίσει ένα από αυτά, κι έχουν ίδιο ρεκόρ στη division. Ωστόσο, έχουν πολύ καλύτερο ρεκόρ στην περιφέρεια, κι αυτό τους εξασφαλίζει προσωρινά την πρώτη θέση.
Οι Titans δεν έχουν αναμετρηθεί ακόμα με τους Texans, κι η διαφορά σε ρεκόρ division και περιφέρειας δεν τους αφήνει να τους ανταγωνιστούν. Σε περίπτωση νίκης, όμως, έχουν πολλά φόντα για να αρχίσουν επίσημα να διεκδικούν την division, αλλά και τα playoffs.
Οι Patriots δεν κινδυνεύουν άμεσα από τους Bills, αλλά αν χάσουν, το ρεκόρ τους θα έχει τη διαφορά μόλις ενός αγώνα. Σκεφτείτε επίσης ότι έχουν μεταξύ τους έναν ακόμα αγώνα, οπότε οι νίκες μέχρι τότε μπορούν να τους εξασφαλίσουν τη division.
Μη ξεχνάτε τι γίνεται αν χάσουν οι Patriots και κερδίσουν οι Ravens. Πάνω οι Ravens, κάτω οι Patriots.
Αγχώθηκα και μόνο που τα έγραψα.
Κι ΑΛΛΟ ματς με playoff προϋποθέσεις;
Πόσα να αντέξω; Αλλά ναι. Κι εδώ παίζονται πολλά. Αυτό το ματς κοιτά και το ντέρμπι των 49ers @ Ravens, αλλά και το Packers @ Giants. Για Seahawks σας είπα τι παίζει. Αν κερδίσουν και χάσουν οι Niners, παίρνουν και τη division, αλλά και το δεύτερο seed της περιφέρειας. Ωστόσο, αν κι από κάποιο θαύμα χάσουν οι Packers, και κερδίσουν οι Vikings, οι Vikings σκαρφαλώνουν από το έκτο seed στο τρίτο. Έτσι απλά. Από ματς εκτός έδρας σε ματς εντός έδρας.
Ένα Δευτεριάτικο showdown που μπορεί να μας κλείσει μία ήδη τρελή αγωνιστική με τον καλύτερο τρόπο. Τολμάτε να μαντέψετε νικητή;
Από εμένα και το NFLGreece, σας ευχόμαστε καλή αγωνιστική!
Previous Post Super Bowl LIV: Το ζευγάρι του τελικού
Next Post Μία χαώδης κούρσα για τα playoffs
About The Author: Στεφανία Λ.
Οπαδός των St. Louis Rams από το 2004 και του αθλήματος, έπειτα από τυχαίο συμβάν. Με τα χρόνια, βρήκε λιμάνι στη Βαλτιμόρη και στους Ravens, αλλά θα θυμάται πάντα το 1999. Λάτρης των underdogs, των nail biting αγώνων, και παικτών που της γεμίζουν το μάτι. Μιλάει πολύ, λατρεύει την έρευνα και το ιδανικό της βράδυ πλαισιώνεται από ζεστή σοκολάτα και έναν καλό αγώνα ή mixtapes από το Κασετόφωνο. H αντικειμενικότητά της πηγαινοέρχεται ανά βδομάδα.